ค่ะนุ๋ปวดฟันหน้าที่ผุมานานแล้ว ปวดมาได้3วันแล้วค่ะกินยาชุดก้อไม่หายปวดทั้งวัน และมาอาการเหงือกบวม และรามไปปวดทั้งซีกขวาของใบหน้า โดยเฉพาะที่ชมับขวาค่ะ กินข้าวก้อไม่ได้ แทบไม่อยากพูดกะไคเลย อยากรุ้ว่าต้องรักษายังไง แล้วค่ารักษาเท่าไร ต้องพักฟื้นนานไหมค้ะ ขอบคุนค่ะ
สวัสดีค่ะ เมื่อเกิดฟันผุ หากลึกเกินชั้นเคลือบฟันลงไปจนถึงชั้นเนื้อฟัน จะทำให้มีอาการเสียวฟันเมื่อทานของหวานจัด เย็นจัด หรือร้อนจัดได้ และอาจเกิดอาการปวดเวลาเคี้ยวอาหาร เนื่องจากไม่มีเคลือบฟันมาปกคลุมชั้นเนื้อฟัน ทำให้เนื้อฟันสัมผัสกับสิ่งต่างๆ ที่เข้าปากโดยตรงและส่งความรู้สึกไปที่ประสาทฟันหากปล่อยทิ้งไว้ ฟันผุจะลุกลามลึกไปถึงชั้นโพรงประสาทฟัน ทำให้มีอาการปวดมากขึ้น หากทิ้งไว้ไม่รักษา เชื้อโรคก็จะยิ่งลงลึกและอาจทำให้เกิดเป็นฝีหนองที่ปลายรากฟัน ซึ่งเชื้ออาจลุกลามเข้าสู่กระแสเลือดได้ ส่วนตัวฟันก็จะโยกหลุดไปในที่สุดนอกจากนี้ ก็จะทำให้มีอาการเหงือกอักเสบตามมา จากเชื้อแบคทีเรียที่อยู่ในฟันที่ผุได้ ซึ่งก็จะทำให้เหงือกบวมแดง และปวดดังนั้น อาการปวดที่ลามไปที่หน้าและขมับ ร่วมกับอาการเหงือกบวม ก็น่าจะเกิดจากการมีฟันผุที่ลึกลงไปถึงโพรงประสาทรากฟัน ร่มกับมีเหงือกอักเสบ หรือมีฝีหนองที่ปลายรากฟันได้สำหรับการรักษา ก็ต้องไปพบทันตแพทย์ค่ะ ซึ่งขึ้นอยู่กับว่าฟันที่ผุนั้น ผุจนถึงรากฟันหรือไม่ หากไม่มี ก็จะสามารถรักษาโดยการอุดฟันได้ แต่หากมีการผุจนถึงรากฟัน ก็ต้องทำการรักษารากฟันเสียก่อนค่ะ ซึ่งจะต้องทำโดยทันตแพทย์เฉพาะทางด้านการรักษารากฟัน โดยทันตแพทย์จะทำการกำจัดเนื้อเยื่อที่มีการติดเชื้อในโพรงรากฟันออก ล้างคลองรากฟันและใส่ยาฆ่าเชื้อในคลองรากฟัน หลังจากนั้น จะทำการอุดคลองรากฟัน เพื่อปิดช่องว่างไม่ให้เชื้อโรคกลับเข้ามาอาศัยได้อีก โดยปกติจะใช้เวลาการรักษาประมาณ 2-3 ครั้งขึ้นอยู่กับความยากง่ายและสภาพการติดเชื้อของฟันแต่ละซี่ หลังจากนั้นจึงทำการบูรณะตัวฟันให้กลับมาใช้งานได้ตามปกติ เช่น การใส่ครอบฟัน เป็นต้นสำหรับค่ารักษา ก็จะขึ้นกับความยากง่ายในการรักษาดังกล่าวไป และขึ้นอยู่กับแต่ละสถานพยาบาลค่ะ โดยสามารถสอบถามค่าใช้จ่ายในการรักษายังสถานที่จะไปรักษาก่อนเริ่มการรักษาได้ค่ะในเบิ้องต้น หากปวดมาก ก็สามารถทานยาแก้ปวดบรรเทาไปก่อน เช่น ไอบูโพรเฟน (ibuprofen), ไพรอกซิแคม (piroxicam) เป็นต้น แต่ทั้งนี้ ต้องไม่แพ้ยาเหล่านี้ และอาจใช้การประคบเย็นบริเวณที่ปวด และบ้วนปากด้วยน้ำเกลือบ่อยๆ พยายามแปรงฟันซี่อื่นๆ ให้สะอาด และใช้ไหมขัดฟันร่วมด้วยค่ะ